*proiect*

**GUVERNUL REPUBLICII MOLDOVA**

**HOTĂRÂRE**

**nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_ 2021**

**cu privire la aprobarea Conceptului Sistemului informaţional automatizat de evidenţă a contravenţiilor, a cauzelor contravenţionale şi a persoanelor care au săvîrşit contravenţii și al Regulamentului cu privire la evidenţa unică a contravenţiilor, a cauzelor contravenționale şi a persoanelor care au săvîrşit contravenții**

În temeiul art. 22 din Legea nr.467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr.6-12, art.44), art.16 din Legea nr.71/2007 cu privire la registre (Monitorul Oficial al Republicii Moldova, 2007, nr.70-73, art.314) și art. 25 al Legii nr. 185/2020 cu privire la sistemul informațional automatizat de evidență a contravențiilor, a cauzelor contravenționale și a persoanelor care au săvârșit contravenții, Guvernul

**HOTĂRĂȘTE:**

1. Se aprobă Conceptul Sistemului informaţional automatizat de evidenţă a contravenţiilor, a cauzelor contravenţionale şi a persoanelor care au săvîrşit contravenţii, conform anexei nr. 1.
2. Se creează Registrul de stat al contravenţiilor, format de Sistemul informaţional automatizat de evidenţă a contravenţiilor, a cauzelor contravenţionale şi a persoanelor care au săvîrşit contravenţii.
3. Se aprobă Regulamentul cu privire la evidenţa unică a contravenţiilor, a cauzelor contravenționale şi a persoanelor care au săvîrşit contravenții, conform anexei nr.2.
4. Se abrogă Hotărârea Guvernului nr. 493/2009 pentru aprobarea Regulamentului privind evidenţa contravenţiilor în domeniul circulaţiei rutiere şi asigurarea accesului titularului permisului de conducere la informaţia despre punctele de penalizare.
5. Realizarea prevederilor prezentei hotărâri se va efectua din contul și în limita mijloacelor financiare prevăzute în bugetul de stat și altor mijloace, conform legislației.
6. Prezenta Hotărâre intră în vigoare la data publicării în Monitorul Oficial al Republicii Moldova.

PRIM-MINISTRU

Contrasemnează:

Ministrul finanțelor

Ministrul justiției

Ministrul afacerilor interne